મણીનગર ભાગમાં ઉજવાયેલ વર્ષ પ્રતિપદા ઉત્સવમાં રા.સ્વ.સંઘના સહપ્રચારપ્રમુખ શ્રી હિતેન્દ્રભાઈ મોજીદ્રાએ ઉદ્બોધન કરતાં જણાવ્યું હતું કે, ‘ભારતમાં રહેતા સૌએ ભારતીય બનીને રહેવું જોઈએ. ભારતીયકરણ કરવું કોઈ અપરાધ નથી. ભારતમાં રહેનાર બધા નાગરિકો પોતાના મત-પંથ અનુસાર પૂજા પદ્ધતિ અપનાવે. સૌ ભારતીયો માટે સમાન નાગરિક ધારો લાગુ થવો જોઈએ. અમેરિકાને સમરસ સમાજ બનાવવા માટે શરુઆતમાં જ કાયદાઓ ઘડવામાં આવેલા, ભલે એ બધા લોકો યુરોપના અલગ-અલગ દેશોમાંથી આવ્યા હોય પણ જેમણે અમેરિકામાં રહેવું છે તે બધાએ અમેરિકાના કાયદાઓનું પાલન કરવું જ પડશે. તે સૌથી પહેલા ‘અમેરિકન’ છે અને પછી અન્ય પ્રાંતિય. આ પ્રકારે ભારતમાં રહેનાર પણ સૌથી પહેલા ભારતીય છે. આ કાર્યક્રમમાં સંઘના અધિકારીશ્રીઓ સહિત મોટી સંખ્યામાં નાગરિકો ઉપસ્થિત રહ્યાં હતાં.